b'\n_START_ARTICLE_\nSupernatural\n_START_SECTION_\nKomercialni sprejem\n_START_PARAGRAPH_\nAlbum je eden izmed najbolje prodajanih albumov na svetu, prodanih je bilo ve\xc4\x8d kot 30 milijonov izvodov albuma, samo v ZDA pa je bilo prodano 11.8 milijonov izvodov albuma. Supernatural je najbolje prodajan album hispano izvajalca, ki je v \xc5\xa1tevilnih dr\xc5\xbeavah dosegel vrh lestvic._NEWLINE_Glede na Guinnessovi knjigi rekordov 2005, je Supernatural prvi album skupine, ki je dosegel vrh lestvice Billboard 200 po albumu Santana III leta 1971, kar je najdalj\xc5\xa1a \xc4\x8dasovno obdobje med dvema albumoma, ki sta dosegla 1. mesto lestvic (28 let). Album je debitiral na 19. mestu lestvice Billboard 200, oktobra 1999 pa je dosegel vrh lestvice. V tistem tednu je bilo prodanih 169,000 izvodov albuma, v naslednjih tednih se je prodala \xc5\xa1e zvi\xc5\xa1ala, na 183,000 in 199,000 v prvih treh tednih, ko je bil album na vrhu lestvice. Najvi\xc5\xa1ja prodaja je sledila v zadnjem tednu leta, ko je bilo prodanih 527,000 izvodov. Po po\xc4\x8ditnicah je bila prodaja \xc5\xa1e vedno visoka, po osvojitvi devetih grammyjev je bilo prodanih 583,000 izvodov. Nato je prodaja nekoliko padla in je bilo prodanih 441,000 izvodov. V zadnjem tednu, ko je album zasedal 1. mesto, je bilo prodanih 307,000 izvodov, kasneje pa je album na vrhu nasledil album No Strings Attached, skupine NSYNC, ki je v enem tednu prodala 2.4 milijonov izvodov albuma. SUpernatural je prav tako dosegel vrh lestvice Billboard Top Latin Albums. Album je bil nato umaknjen z lestvice s strani Billboarda, ker naj album ne bi izpolnjeval lingvisti\xc4\x8dnih zahtev, po katerih bi moglo biti vsaj 50% vseh skladb posnetih v \xc5\xa1pan\xc5\xa1\xc4\x8dini. Supernatural je bil uvr\xc5\xa1\xc4\x8den na Billboardovo listo najbolj\xc5\xa1ih 200 albumov desetletja, kot 9. najbolje prodajan album prvega desetletja 21. stoletja._NEWLINE_V Avstraliji je album debitiral na 48. mestu, 6. marca 2000 pa je dosegel vrh lestvice. V Zdru\xc5\xbeenem kraljestvu je album dva tedna dr\xc5\xbeal 1. mesto, za\xc4\x8den\xc5\xa1i s 1. aprilom 2000._NEWLINE_Skladba "El Farol" je bila kritizirana zaradi nepoobla\xc5\xa1\xc4\x8dene uporabe melodije. Skladba vsebuje strukturo skladbe "Papel Principal", ki jo je napisala portugalska izvajalka Adelaide Ferreira. \xc4\x8ceprav ni bila zadeva nikoli potrjena, govorice mo\xc5\xbenega sodnega postopka Ferreire niso nikoli potihnile.\n_START_SECTION_\nSingli\n_START_PARAGRAPH_\nPrvi singl z albuma, "Smooth", ki predstavlja Roba Thomasa na vokalu, je 12 tednov dr\xc5\xbeal prvo mesto ameri\xc5\xa1ke lestvice Billboard Hot 100, v Zdru\xc5\xbeenem kraljestvu je padel na 3. mesto, v Avstraliji pa na 4. mesto. Naslednji singl "Maria Maria", ki predstavlja The Product G&B, je 10 tednov dr\xc5\xbeal 1. mesto lestvice Billboard Hot 100, v Zdru\xc5\xbeenem kraljestvu 6. mesto in v Avstraliji 49. mesto. Tretji singl, "Put Your Lights On", je na lestvici Bubbling Under Hot 100 Singles dosegel 18. mesto, 97. mesto v Zdru\xc5\xbeenem kraljestvu, v Avstraliji pa je dosegel 32. mesto. Singl "Corazon Espinado", ki predstavlja skupino Man\xc3\xa1, je bil hit v \xc5\xa1pansko govore\xc4\x8dih dr\xc5\xbeavah.'